Hvis man ønsker en autentisk Siciliansk landsbyoplevelse, så er det stedet at vælge! Collesano er fantastisk lille bjergby, hvor man oplever Sicilien fra sin bedste side. Du kan få alt i byen, lige fra ugentlige markeder, restauranter og barer, til den lokale bager/slagter/frugthandler - alt hvad du har brug for. Byen er lokal, og turister finder man ikke mange af. Kører man 15-20 minutter til Cefalú, kommer man til endnu et paradis, hvor man har de smukkeste strande, og større shoppingmuligheder. Baghaven/udsigten er en af Siciliens Nationalparker, som bestemt er værd at tage på tur i, og selve Collesano er en historisk oplevelse i sig selv. Francesco kender Collesano som sin egen baglomme, og kan tilbyde guidede ture, så du ikke går glip af nogle detaljer. Nabolaget er imødekommende og giver stor tryghed, hvilket gør, at man føler sig hjemme i byen. Francesco som vært er super behjælpelig med alt, hvad man kunne tænke sig til, og har givet os stor inspiration til, hvad vi kunne foretage os på vores ferie - en super host! Boligen var tip-top, og havde absolut ingen mangler. Kan varmt anbefales!